Document ID: 32005R1193

UREDBA KOMISIJE (ES) št. 1193/2005
z dne 25. julija 2005
o spremembi Uredbe (ES) št. 998/2003 Evropskega parlamenta in Sveta glede seznamov držav in ozemelj
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 998/2003 Evropskega parlamenta in Sveta z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in o spremembi Direktive Sveta 92/65/EGS (1), ter zlasti členov 10 in 21 Direktive,
ob upoštevanju naslednjega:
(1)
Uredba (ES) št. 998/2003 določa seznam tretjih držav in ozemelj, iz katerih se lahko ob upoštevanju določenih zahtev dovoli vnos hišnih živali.
(2)
Začasni seznam tretjih držav je bil določen z Uredbo (ES) št. 998/2003, kakor je bila spremenjena z Uredbo Komisije (ES) št. 592/2004 (2). Navedeni seznam vključuje države in ozemlja, proste stekline, ter države, za katere je bilo ugotovljeno, da tveganje za prenos stekline pri vstopu v Skupnost kot posledica premikov z njihovih ozemelj ni nič večje kot tveganje, povezano s premiki med državami članicami.
(3)
Iz podatkov, ki jih je posredovala Argentina, je razvidno, da tveganje za prenos stekline pri vstopu v Skupnost kot posledica premikov hišnih živali iz Argentine ni nič večje kot tveganje, povezano s premiki med državami članicami. Zato se Argentina vključi v seznam držav in ozemelj, določen v Uredbi (ES) št. 998/2003.
(4)
Zaradi jasnosti je treba navedeni seznam držav in ozemelj nadomestiti v celoti.
(5)
Uredbo (ES) št. 998/2003 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga II k Uredbi (ES) št. 998/2003 se nadomesti z besedilom iz Priloge k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. julija 2005

Labels: 5
0
8
6
18